b'\n_START_ARTICLE_\nPanzer IV\n_START_SECTION_\nIstoria\n_START_PARAGRAPH_\nPanzer IV era un tanc majoritar \xc3\xaen unit\xc4\x83\xc8\x9bile de tancuri germane, fiind produs \xc8\x99i folosit pe toate teatrele de lupt\xc4\x83 din timpul r\xc4\x83zboiului. Proiectul a fost \xc3\xaembun\xc4\x83t\xc4\x83\xc8\x9bit de mai multe ori ca s\xc4\x83 fac\xc4\x83 fa\xc8\x9b\xc4\x83 noilor amenin\xc8\x9b\xc4\x83ri inamice._NEWLINE_Pe 11 ianuarie 1934 sub indica\xc8\x9biile lui Heinz Guderian, Departamentul de Arme al Armatei a elaborat planurile pentru un tanc mediu cu o greutate de maxim 24 tone \xc8\x99i o vitez\xc4\x83 de 35\xc2\xa0km/h. A fost proiectat ca ajutor  \xc8\x99i arm\xc4\x83 anti-infanterie, folosind un tun de calibru mare \xc8\x99i vitez\xc4\x83 lent\xc4\x83. Dar nu se putea infrunta cu tancurile inamice \xc3\xaen condi\xc8\x9bii de egalitate._NEWLINE_Krupp, Rheinmetall \xc8\x99i MAN au construit prototipuri, care au fost probate \xc3\xaen 1935. Ca rezultat al probelor, proiectul Krupp a fost selec\xc8\x9bionat pentru a fi produs \xc3\xaen mas\xc4\x83. Primul Panzer IV a ie\xc8\x99it de pe linia de montaj \xc3\xaen octombrie 1937 \xc8\x99i s-au construit un total de 35 \xc3\xaen urm\xc4\x83toarele \xc8\x99ase luni._NEWLINE_\xc3\x8entre 1937 \xc8\x99i 1940 s-a \xc3\xaencercat s\xc4\x83 se creeze un nou tip de vehicul de lupt\xc4\x83 hibrid, \xc3\xaentre Panzer IV de uzinele Krupp \xc8\x99i Panzer III de Daimler-Benz , dar f\xc4\x83r\xc4\x83 succes. Chiar \xc8\x99i a\xc8\x99a ambele modele \xc3\xaemp\xc4\x83r\xc8\x9beau mare cantitate de piese._NEWLINE_Panzer IV s-a proiectat la \xc3\xaenceput pentru a face fa\xc8\x9b\xc4\x83 infanteriei \xc8\x99i fortifica\xc8\x9bii \xc3\xaen timp ce Panzer III se \xc3\xaenfrunta cu unit\xc4\x83\xc8\x9bile inamice blindate. Cu acest scop a fost echipat cu tunul KwK 37 L/24 de 75\xc2\xa0mm, care era efectiv contra obiectivelor u\xc8\x99oare, dar nu putea penetra blindajul. Avea precizie slab\xc4\x83, pentru c\xc4\x83 tunul era foarte scurt, (1,8 m), datorit\xc4\x83 micii viteze de ie\xc8\x99ire a proiectilului. \xc3\x8en compara\xc8\x9bie cu tunul L/48 era dublu de larg (3,6 m)._NEWLINE_Experien\xc8\x9ba \xc3\xaen lupt\xc4\x83 a ar\xc4\x83tat ca tunul L/60 de 50\xc2\xa0mm montat pe ultimele modele Panzer III era ineficient contra tancurilor inamice la mare distan\xc8\x9b\xc4\x83. Panzer III luptau contra T-34 sovietice \xc8\x99i M4 Sherman  ale Statelor Unite, care aveau tunuri de 75 sau 76\xc2\xa0mm._NEWLINE_Proiectul Panzer IV deja folosea tunul de 75\xc2\xa0mm \xc8\x99i a fost alegerea pentru dezvoltarea urm\xc4\x83torului tanc de m\xc4\x83rime medie. Cum Wehrmacht  avea nevoie de un tanc cu bune capacit\xc4\x83\xc8\x9bi anti-tanc pentru a se \xc3\xaenfrunta cu T-34, produc\xc8\x9bia modelului F Panzer IV a fost \xc3\xaembun\xc4\x83t\xc4\x83\xc8\x9bit\xc4\x83 ca s\xc4\x83 poarte un nou tun mai puternic, de L/43 de 75\xc2\xa0mm. Sistemul ro\xc8\x9bilor de asemenea a fost modificat pentru a folosi \xc8\x99enile mai late ca s\xc4\x83 suporte greutatea noului tun._NEWLINE_Aceste schimb\xc4\x83ri au avut efecte \xc8\x99i la numele tancurilor. Vechile Panzer IV F, echipate cu L/24 au fost numite Panzer IV F1 \xc8\x99i noile echipate cu L/43 numite Panzer IV F2. Panzerul IV F2 a fost numit posterior Panzer IV G \xc8\x99i produc\xc8\x9bia a continuat cu acest nume. La sf\xc4\x83r\xc8\x99itul anilor 1942 tunul tancului Panzer IV G a fost schimbat cu unul mai mare, L/48 de 75\xc2\xa0mm. Modelele vechi au fost \xc3\xaembun\xc4\x83t\xc4\x83\xc8\x9bite pentru a m\xc4\x83ri eficien\xc8\x9ba \xc3\xaen lupt\xc4\x83._NEWLINE_Aceste \xc3\xaembun\xc4\x83t\xc4\x83\xc8\x9biri au permis tancului Panzer IV s\xc4\x83 men\xc8\x9bin\xc4\x83 la distan\xc8\x9b\xc4\x83 tancurile cu proiecte moderne ca Sherman \xc8\x99i T-34. Produc\xc8\x9bia a continuat \xc8\x99i a fost intensificat\xc4\x83, \xc3\xaen accela\xc8\x99i timp tancul mediu mai eficient Panther  \xc3\xaentra \xc3\xaen serviciu, datorit\xc4\x83 costului sc\xc4\x83zut de produc\xc8\x9bie \xc8\x99i \xc3\xaenaltei eficiente._NEWLINE_Alia\xc8\x9bii Germaniei au primit mici cantit\xc4\x83\xc8\x9bi de Panzer IV. Bulgaria a primit 88 vehicule \xc8\x99i le-a folosit contra germanilor la sf\xc3\xa2r\xc8\x99itul anilor 1944. Finlanda a cumparat 15 Panzer Ausf. J care au ajuns prea t\xc3\xa2rziu pentru a fi utilizate \xc3\xaen R\xc4\x83zboiul de continuare \xc3\xaempotriva sovieticilor (1941-44) sau contra trupelor germane \xc3\xaen R\xc4\x83zboiul din Laponia (1944-45), au fost folosite ca vehicule de antrenament p\xc3\xa2n\xc4\x83 \xc3\xaen 1962. Alte \xc8\x9b\xc4\x83ri ca Rom\xc3\xa2nia, Ungaria, Spania \xc8\x99i Yugoslavia au primit Panzer IV. _NEWLINE_Rom\xc3\xa2nia a primit din Germania un num\xc4\x83r total de 138 tancuri Panzer IV** denumite T IV \xc3\xaen armata rom\xc3\xa2n\xc4\x83. Dintre acestea 11 erau modelul G, livrate de Germania \xc3\xaen septembrie-octombrie 1942, \xc3\xaenaintea b\xc4\x83t\xc4\x83liei de la Cotul Donului, iar restul de 127 erau modelele H si J (posibil si modelul anterior G) livrate \xc3\xaen intervalul noiembrie 1943 -august 1944. Majoritatea acestor blindate au fost pierdute \xc3\xaen luptele duse pe frontul de est, \xc3\xaen prim\xc4\x83vara \xc8\x99i vara anului 1944, iar un num\xc4\x83r redus care au supravie\xc8\x9buit au luptat \xc8\x99i pe frontul de vest, \xc3\xaen Transilvania, Cehoslovacia \xc8\x99i Austria. La sf\xc3\xa2r\xc8\x99itul r\xc4\x83zboiului doar dou\xc4\x83 tancuri T IV mai erau func\xc8\x9bionale, particip\xc3\xa2nd la parada militara din 23 august 1945._NEWLINE_\xc3\x8en anii 1950/1960, Siria a cump\xc4\x83rat mai multe zeci de Panzer IV din Uniunea Sovietic\xc4\x83, Fran\xc8\x9ba, Cehoslovacia \xc8\x99i Spania, au fost utilizate \xc3\xaempotriva Iordaniei \xc3\xaen 1965 \xc8\x99i \xc3\xaen R\xc4\x83zboiul de \xc8\x98ase Zile \xc3\xaen 1967.'